Izvješće o provedenim aktivnostima uključivanja dionika

Sukladno Planu uključivanja dionika osnovne škole „Vladimir Nazor“ Komletinci koji je objavljen na mrežnim stranicama Škole (<https://os-vnazor-komletinci.skole.hr> ) Izvješće o provedenim aktivnostima uključivanja dionika sadrži opisno navođenje plana i realizaciju provedenih aktivnosti i ostale relevantne informacije povezane s Planom uključivanja dionika.

U tabličnom prikazu implementacije plana (Tablica 2, prilog Planu uključivanja dionika) detaljno je razrađen plan uključivanja dionika koji podrazumijeva dionike, područje utjecaja, aktivnosti, načine uključivanja, indikatore praćenja, vremenski okvir aktivnosti i odgovornost za provedbu plana.

U školskoj godini 2023./2024. odnosno u razdoblju od 1. rujna 2023. do 31. kolovoza 2024. planirane su i realizirane aktivnosti koje se odnose na:

- stručnu pomoć i potporu školama uključenim u provedbu CDŠ-a

- prikupljanje povratnih informacija o izazovima, koristima i mogućnostima EP

- razmjenu iskustava ravnatelja CDŠ škola o implementaciji EP, kao i razmjena iskustava s ravnateljima škola koje nisu uključene u CDŠ

- razmjenu iskustava među učiteljima, roditeljima/skrbnicima i učenicima

- razmjenu iskustava s učiteljima škola koje nisu uključene u CDŠ

- osiguravanje pravodobnih i transparentnih informacija svim dionicima o provedbi Eksperimentalnog programa, osiguravanje protoka podataka i objave informacija o implementaciji EP uključujući mehanizam za pritužbe (GRM)

- pružanje potpore učenicima u organiziranom i kvalitetnom provođenju slobodnog vremena kroz odgojno-obrazovni program B1 i B2 aktivnosti

- zadovoljavanje potreba i interesa učenika, veća integracija škole u zajednicu u kojoj djeluje, suradnja s nositeljima B2 programa koji su kvalificirani i zainteresirani za osmišljavanje i provedbu B2 aktivnosti

- osiguravanje načina za izjašnjavanje učenika i integraciju potreba i težnji učenika u EP

Škola je informirala javnost o samom projektu objavom povezanih dokumenata i priloga o realiziranim aktivnostima na mrežnoj (<https://os-vnazor-komletinci.skole.hr/cjelodnevna-skola/>) i facebook stranici Škole (<https://www.facebook.com/profile.php?id=100057630122028>).

Sukladno poglavlju 5. točki e) Praćenje i izvještavanje Plana uključivanja dionika, Škola je pratila uključivanje dionika i pokazatelje napretka provedbe Plana tijekom implementacije projekta kvantitativnim praćenjem broja pregleda postova na facebook stranici Škole.

Kvantitativnim praćenjem analitike školske facebook stranice utvrđeni su sljedeći podatci za školsku godinu 2023./2024. Bilo je 63 657 prikaza objava vezanih za provođenje Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“, 50 898 dosega objava, 15 545 angažmana na objave, 3 888 reakcija, 107 komentara, 81 dijeljenje te 2 496 ostalih klikova koji uključuju klikove na fotografije ili videozapise, klikove na profilnu stranicu i sl.). Uzimajući u obzir broj učenika u školi (104), broj zaposlenih (31), broj stanovnika u Komletincima (1328) te broj pratitelja školske facebook stranice (848) smatram da su navedeni pokazatelji respektabilni te da zorno pokazuju interes ključnih dionika Projekta za provođenje Projekta.

Komletinci, 13. studenoga 2024.

Ravnateljica:

Katica Novoselac, prof. i diplomirani knjižničar,

ravnatelj u zvanju mentora